Wendy Carlos (rođena kao Walter Carlos u Pawtucketu 14. novembra 1939) je američka kompozitorica i elektronska muzičarka. Poznatom je postala 1968. zahvaljujući albumu Switched-on Bach, na kome je klasične kompozicije Johanna Sebastiana Bacha obradila u elektronskom stilu, koristeći tada slabo poznati i malo korišteni Moogov sintesajzer. Album je nagrađen sa nekoliko Grammyja, a nakon njega je Carlos nastavila eksperimentirati u istom stilu. Poznata je i po suradnji sa sineastom Stanleyem Kubrickom, kome je napisala muziku za filmove Paklena naranča i Shining; također je napisala muziku za film Tron 1982. godine.